Rangos szakmai elismerést nyert a BGE kommunikáció és médiatudomány alapképzése

A Budapesti Gazdasági Egyetem Külkereskedelmi Karának (BGE KKK) kommunikáció és médiatudomány alapszakja a régióban elsőként elnyerte a Chartered Institute of Public Relations (CIPR) szakmai elismerését. A szakon tanuló hallgatók a szervezet tagjai is lehetnek, amely számos előnyt jelenthet számukra a jövőben.